Այսօր, ընդամենը մեկ տարվա ընթացքում ակտիվ քաղաքական խորհրդատվություններ են անցկացվել Չեխիայի պետության ղեկավարների հետ, իսկ համայնք-դեսպանություն համագործակցությունը տալիս է իր պտուղները. կազմակերպվել են տարբեր հավաքույթներ, ձեռնարկներ։ Արդեն Չեխիայի մայրաքաղաքում եւ նրանից դուրս կատարվող միջազգային մակարդակի ձեռնարկներին Հայաստանը մշտապես ներկա է լինում, ինչը կարեւոր է նաեւ Եվրամիության անդամ պետության միջոցով մեր հարաբերություններն այդ կառույցի հետ խորացնելու առումով, մանավանդ, որ Չեխիան հանդիսանում է Արեւելյան գործընկերության ծրագրի ակտիվ մասնակիցներից մեկը։